**Aleksandriya Villasenor** (18 may 2005, Davis[d], Kaliforniya) — Nyu-Yorkdan olan amerikalı ətraf mühit fəalı. Gələcək üçün cümə hərəkatının və ətraf mühit fəalı Qreta Tunberqin davamçısı. Villasenor US Youth Climate Strike həmtəsisçisi və Earth Uprising-in qurucusudur.

Bioqrafiya
----------

Villasenor Kaliforniyanın Davis şəhərində anadan olub. Ailəsi 2018-ci ildə Şimali Kaliforniyadan Nyu-Yorka köçür. Villasenorun həyatda məqsədi Birləşmiş Millətlər Təşkilatının strukturunda işləməkdir.

Fəaliyyəti
----------

Villasenorun iqlim dəyişikliyinə qarşı mübarizəsi 2018-ci ilin noyabrında Kaliforniyada ailə tətili zamanı tətil düşərgəsində yanğından tüstü buluduna tutulduğu zaman başlayır. Aleksandriya astma xəstəsidir, ona görə də fiziki cəhətdən çox əziyyət çəkir. Bundan sonra o, ciddi yanğına səbəb olan iqlim dəyişikliyini və temperaturun yüksəlməsini araşdırmağa başlayır.

Aleksandriyanın anası Kristin Hoq iqlim dəyişikliyi və cəmiyyəti öyrənmək üçün Kolumbiya Universitetinin magistr proqramına daxil olub. O, bəzən anası ilə dərslərə qatılır, burada iqlim dəyişikliyinin arxasında duran elm haqqında öyrənirdi. Qısa müddət sonra o, Amerikalı gənc iqlim fəallarından ibarət Zero Hour qrupunun Nyu-York bölməsinə qoşulur.

Villasenor 4 dekabr 2018-ci ildə Polşanın Katovitse şəhərində Birləşmiş Millətlər Təşkilatının İqlim Dəyişikliyi Konfransında etdiyi çıxışdan sonra onu ilhamlandıran Qreta Tunberq kimi iqlim dəyişikliyi ilə mübarizə aparır. 14 dekabr 2018-ci il tarixindən o, hər cümə günü məktəbdən yayınır və Birləşmiş Millətlər Təşkilatının Nyu-Yorkdakı Baş Qərargahı qarşısında iqlim təyişikliklərinin olmasına qarşı etiraz aksiyası keçirir. O, Amerika gənclər təşkilatı Climate Strikedan ayrılır və iqlim dəyişikliyi ilə bağlı maarifləndirici Earth Uprising qrupunu qurur.

2019-cu ilin may ayında Villasenor Tribeca Disruptive Innovation Awards-dan (TDIA) Disruptor mükafatını alır və ictimai vəkillik təşkilatı The Common Good tərəfindən təqaüd aldı və həmçinin Earth Day Network şəbəkəsindən Gənc İqlim Liderliyi mükafatına layiq görülür.

2019-cu ilin avqustunda Qreta Tunberq yelkənli qayıqla transatlantik səyahəti zamanı Nyu-Yorka gəlir. Villasenor Sie Bastida və digər ətraf mühit fəalları Tunberqi qarşılayır. Bu vaxta qədər onlar artıq sosial şəbəkələrdə bir-biri ilə əlaqə qururlar.

23 sentyabr 2019-cu ildə Villasenor, Qreta Tunberq, Katarina Lorenzo və Karl Smit də daxil olmaqla 15 digər gənc fəalla birlikdə beş ölkəni Paris Sazişinə əsasən qəbul etdikləri zərərli emissiyaların azaldılması proqramının həyata keçirilməsi üzrə öhdəliklərə əməl etməsiklərindən dolayı (Fransa, Almaniya, Braziliya, Argentina və Türkiyə) BMT-yə hüquqi şikayət ərizəsi ilə müraciət edirlər.

2019-cu il oktyabrın ortalarında Danimarkanın Kopenhagen şəhərində keçirilən C40 Cities World Summitində iştirak edir.

2020-ci il yanvarın ortalarında o, gənclərin məruzəçisi kimi Dünya İqtisadi Forumunda olmuş və sonra 24 yanvar 2020-ci ildə Qreta Thunberq ilə birlikdə Davosda (İsveçrə) iqlim üçün məktəb tətilində iştirak etmişdir.

19 avqust 2020-ci ildə Aleksandriya iqlim dəyişikliyi ilə mübarizənin bir hissəsi kimi ABŞ Demokratik Milli Konvensiyasında çıxış edir.

1 dekabr 2020-ci ildə Seventeen jurnalı onu 2020-ci ilin səslərindən biri adlandırır.

İstinadlar
----------

1. ↑  *Kaplan, Sarah.* "How a 7th-grader's strike against climate change exploded into a movement". The Washington Post. February 16, 2019. December 13, 2019 tarixində arxivləşdirilib. İstifadə tarixi: June 25, 2019.
2. ↑  "Alexandria Villaseñor". Bulletin of the Atomic Scientists. September 28, 2020 tarixində arxivləşdirilib. İstifadə tarixi: May 4, 2019.
3. ↑  *Milman, Oliver.* "'We won't stop striking': the New York 13 year-old taking a stand over climate change". The Guardian. March 12, 2019. February 24, 2021 tarixində arxivləşdirilib. İstifadə tarixi: July 20, 2019.
4. ↑  *Kaplan, Sarah.* "How a 7th-grader's strike against climate change exploded into a movement". The Washington Post. February 16, 2019. August 26, 2021 tarixində arxivləşdirilib. İstifadə tarixi: May 4, 2019.
5. ↑  *Piven, Ben.* "Beware the kids: US youth to join strike for climate". Al Jazeera. March 15, 2019. November 7, 2020 tarixində arxivləşdirilib. İstifadə tarixi: May 8, 2019.
6. ↑  *Minutaglio, Rose.* "The World Is Burning. These Girls Are Fighting to Save It". Elle. March 14, 2019. February 27, 2021 tarixində arxivləşdirilib. İstifadə tarixi: July 20, 2019.
7. ↑  *Borunda, Alejandra.* "These young activists are striking to save their planet from climate change". National Geographic. March 13, 2019. February 14, 2021 tarixində arxivləşdirilib. İstifadə tarixi: July 20, 2019.
8. ↑  *Berardelli, Jeff.* "Meet the teens leading a global movement to ditch school and fight climate change". CBS News. February 22, 2019. February 17, 2021 tarixində arxivləşdirilib. İstifadə tarixi: May 4, 2019.
9. ↑  "Our Co Executive Directors & National Co-Directors". US Youth Climate Strike. March 17, 2019 tarixində arxivləşdirilib. İstifadə tarixi: May 8, 2019.
10. ↑  *Stuart, Tessa.* "A New Generation of Activists Is Taking the Lead on Climate Change". Rolling Stone. April 26, 2019. February 26, 2021 tarixində arxivləşdirilib. İstifadə tarixi: May 8, 2019.
11. ↑  "The Common Good Forum & American Spirit Awards – May 10, 2019". The Common Good. May 25, 2019 tarixində arxivləşdirilib. İstifadə tarixi: May 25, 2019.
12. ↑  "Alexandria Villaseñor". The Common Good. May 25, 2019 tarixində arxivləşdirilib. İstifadə tarixi: May 25, 2019.
13. ↑  "14-Year-Old Alexandria Villaseñor Has Been Striking Outside UN Headquarters for 5 Months. Here's Why". Earth Day Network. May 25, 2019 tarixində arxivləşdirilib. İstifadə tarixi: May 25, 2019.
14. ↑  *Lela Nargi.* "Greta Thunberg's New York visit inspires young climate activists". Washington Post (ingilis). September 9, 2019. December 13, 2019 tarixində arxivləşdirilib. İstifadə tarixi: September 15, 2019.